Vier boere van Parys kry borg – praag.co.za — 20 jaar jonk!
Loedie van der Westhuizen is verlede week in sy huis op sy plaas aangeval waarna sy seun, Gert van der Westhuizen, Johan Cilliers sr., sy seun, Johan jr., en Anton Loggenberg hom te hulp gesnel het.
'n Gebedsbyeenkoms is op die dorp gehou om die spanning tussen wit en swart te probeer ontlont.
Organiseerder van die gebedsbyeenkoms, Pieter Kemp, sê bykans 500 mense was byeen terwyl die hofverrigtinge aan die gang was. Hy sê dit het aan mense 'n geleentheid gebied om sonder enige politieke agenda of haat vir plaasaanvalle, die droogtetoestande, en reën wat intussen tydelike verligting in talle droogtegeteisterde gebiede gebring het, te bid.
Volgens hom het ds. Ian Jonker van die plaaslike NG kerk Parys-Oos 'n boodskap van hoop gelewer en beklemtoon dat mismoediges 'n opbouende benadering moet volg te midde van negatiewe omstandighede in die land.
Kemp sê Jonker het beklemtoon dat daar 'n toekoms in die land is, al lyk dit hoe donker. "Ons sal vorentoe gaan, ons weet ons is onder die beskerming van ons Vader."
Gemoedere het vanoggend buite die hof hoog geloop tussen 'n groep EFF-oproeriges en wit boere.
Skrywer praagGepubliseer op 13 Januarie 2016 13 Januarie 2016 Kategorieë Afrikaanse nuus, NuusSleutelwoord borg, moordklag, Parys, plaasaanval, plaasmoorde, rassisme, volksmoord